

**Tarna-menti ösztöndíjrendszer**

**az** **EFOP-1.5.3-16-2017-00106 pályázat keretében**

A Konzorciumban résztvevő települések (Kál, Kápolna, Kompolt) önkormányzatai az EFOP-1.5.3.16-2017-00106 pályázat keretében közös és egységes ösztöndíj pályázatot hirdetnek meg a következő iskolai félévre vonatkozóan.

Az ösztöndíjrendszer kialakításának célja:

* a fiatalok helyben maradásának ösztönzése
* a fiatalok megélhetési körülményeinek javítása
* a vidék népességmegtartó képességének erősítése és az ezzel kapcsolatos értékközvetítés támogatása.

**Pályázati feltételek**:

- magyar állampolgárság

- 15-24 év közötti életkor

- Kál, Kápolna, vagy Kompolt települések egyikén állandó lakóhely

- valamely középiskola nappali tagozatos tanulója

- vagy aktív hallgatói jogviszonnyal rendelkező első diplomáját szerző egyetemi vagy főiskolai hallgató nappali jogviszonnyal,

- aláírt pályázati adatlap (kiskorú esetén a törvényes képviselő által is aláírt adatlap) és mellékleteinek hiánytalan benyújtásával az alább megadott határidőkig.

- nagycsaládban élő vagy egyedülálló szülő gyermeke

* szociálisan hátrányos helyzet

**Előnyt jelent**:

* + 4.00 feletti tanulmányi átlageredmény
	+ középiskolában, vagy ezt megelőzően az általános iskolában az előző félévben az igazolatlan óráinak száma 10 alatt van

**A megítélhető átlagos támogatás összege:**

* középiskolások részére egy félévre 25.000 Ft,
* egyetemi, főiskolai hallgatók részére egy félévre 50.000 Ft

Az ösztöndíj bankszámlára való utalással kerül kiegyenlítésre, vagy személyesen felvehető, kiskorú esetén törvényes képviselővel a Káli Polgármesteri Hivatalában előre kiértesített időpontban.

**Pályázat benyújtása**:

* + kizárólag a pályázati adatlapon a szükséges mellékletekkel. Korábbi nyertes pályázat nem kizáró ok.

**A pályázat benyújtásának határideje:**

**a 2020/2021-es tavaszi félévre: 2021. március 16.**

**A pályázat kötelező mellékletei:**

- Kitöltött és aláírt pályázati adatlap.

- Főiskolások, egyetemisták esetén aktív hallgatói jogviszony igazolása.

- Középiskolások esetén nappali tagozatos jogviszony igazolása

- Középiskolások esetén előző félévi tanulmányi eredményről készült hitelesített igazolás, bizonyítványmásolat. (képzőszerv által)

A 2020/21-es tavaszi félév kötelező melléklete: 3.000-4.500 karakteres esszé (kb. 1 A4-es oldal, 12-es betűméret, Times New Roman betűtípus)

* ***Hogyan mutatnád be lakóhelyedet a település honlapján?***

**Hiányosan vagy határidőn túl benyújtott pályázatok elutasításra kerülnek!**

**A pályázat benyújtásának módja:**

Személyesen, zárt borítékban a Káli Polgármesteri Hivatal titkárságán vagy postai úton (Káli Polgármesteri Hivatal 3350 Kál, Szent István tér 2.). A borítékra kérjük ráírni: ***„EFOP 1.5.3. ösztöndíj pályázat 15-24 év közötti korosztály számára”.***

**A pályázat elbírálása:**

A pályázatokat a támogatás elbírálására, a Konzorciumot alkotó települések polgármesterei által létrehozott 3 fős ad hoc bizottság bírálja el. ***A benyújtott pályázatok elbírálásának határideje a 2020/21-es tavaszi félévre: 2021. március 22,*** a pályázók az elbírálást követő 5 napon belül tájékoztatást kapnak.

**Adatkezelés:**

A pályázó pályázata benyújtásával egyidejűleg büntetőjogi felelősséget vállal az általa közölt adatok valóságtartalmáért. A pályázó hozzájárul ahhoz, hogy a pályázatot kiíró Káli Nagyközségi Önkormányzat nyilvántartásba vegye és a jogosultság ellenőrzése céljából az ösztöndíj időtartama alatt adatait kezelje.

Kál, 2021. február 23.

**Kál Nagyközség Önkormányzata**